als_Latn dik_Latn sag_Latn
Shumica e përdoruesve të Facebook janë përballur me situata të sikletshme: një mik poston diçka në Facebook të cilën ju doni ta pranoni, por toni i situatës së tyre e bën një “Like” të tingëllojë e papërshtatshme. Duke shprehur keqardhje për një lajm i keq me një ‘Like’, mund të jetë e papërshtatshme.
Tani, Facebook është duke punuar në një zgjidhje të mundshme të kësaj, siç raporton The Huffington Post, edhe pse kompania nuk planifikon të prezantojë një buton të tillë. Inxhinieri i Facebook, Dan Murillo ka konsideruar idenë e integrimit të butonit “më vjen keq” (sympathize), i cili do të ndihmojë përdoruesit të tregojnë keqardhjen e tyre ndaj miqve që janë duke kaluar një periudhë të vështirë.
Murillo ka diskutuar mbi mundësinë e shfaqjes së këtij butoni në eventin e ashtuquajtur “Dita e Dhembshurisë” të organizuar nga Facebook më 5 Dhjetor. Ky buton nuk do të shfaqet në krah të butonit “pëlqej”, por sa herë që përdoruesi shpreh një emocion negativ ose raporton përjetimin e një situate të vështirë butoni “pëlqej” do të zëvendësohet automatikisht me butonin “më vjen keq” në mënyrë që përdoruesit të tregojnë mbështetjen e tyre.
Sipas Muriello, ideja ka marrë reagime pozitive nga ato që e kanë përdorë atë. “Do të ishte ‘pesë njerëzve iu vjen keq për këtë’ në vend të ‘pesë njerëz e pëlqejnë këtë,” shpjegoi ai. Siç vë në dukje The Huffington Post, botoni “Like” ishte produkt i një eksperimentimi, kështu që edhe butoni ‘më vjen keq ” mund të bëhet pjesë e përvojës në Facebook së shpejti.
(Herë të lexuara: 237)
als_Latn als_Latn als_Latn als_Latn als_Latn